Jak yno pisza tyn recept1, to już wiym, że niyftore2 moje ulubiōne kōmyntatorki zaroski3 pedzōm4: „To niy je dō mie, joł je za zgniōło5.” Ja, joł wiym, że jak czowiek widzi, że trza cojś rychtować bez 3 godziny, to zaroz dostołwo gyńsij skōrki, ale przeca to wcale niy znaczy, że bez 3 godziny trza stołć przi piecu. Jak joł żech to warzōł, to żech tyn schab zostawiōł we bratrurze6 i żech sie poszoł do sklepu, bo jak sie coś waży we tymperaturze 65 stopni, to to sie przeca niy przipołli7. A jak potyn dołcie na stół kōnsek takigo miysa, to nawet nojbarzi zmiyrzło teściowoł bydzia musiała Wołs pochwołlić 😉
Co potrza?
1 kg schabu
skōrka ze jednyj citrōłny8
połra gałōnzek oregano
sōl i pieprz
Te warzynie to je trocha inspirowane francuskim sous-vide (czytej: su vid ), a oznaczo to warzynie miysa we woreczkach bez luftu9. Żeby tak to wszysko narychtować, to trza by mieć sprzynt za połra tysiyncy złotych, a my przeca sōm szporowliwi10 i sie znojdymy trocha tōńszo wersja. Joł żech sie tyn umyty i obkrajany ze tustego kōnsek schabu ze prziprawami (i citrōłnōm) wrajziōł11 do rynkołwa do pieczynia i szczelnie żech go zamknōł. Bratruła żech rozgrzoł na 65 stopni, a na piecu we gorku żech podgrzoł woda tyż do tyj samyj tympyratury (mōm taki fajny termōmetr, co to niy yno mierzi tympyratura łod ludzi, ale i idzie go przestawić na mierzynie tympyratury we izbie- niy, niy bōł wcale drogi 😉 ). Potyn żech wciep te miyso (w tym bojtlu12) do gorka, gornek doł do bratruły, nastawiōł zygor13 na 3 godziny i prawie po robocie. Jak już tyn czas przyjdzie, to trza ochōdzić14 te miyso we tymperaturze pokojowyj, a niyskorzi nojlepi je jeszcze wrajzić do lodōwki, żeby te wszyske soki ze tego miysa wlazły do niego nazod15 rajn16. Nim żech je doł na stōł, to żech je na chwila wciep na patelnia grillowo i fertich. A terozki już yno czeko na Wołs niebo we gymbie 😉
1przepis
2niektóre
3zaraz
4powiedzą
5leniwa
6piekarniku
7przypali
8cytryny
9powietrza
10oszczędni
11włożył
12woreczku, folii
13zegar
14ostudzić
15z powrotem
16do środka
szl_Latn szl_Latn swe_Latn szl_Latn szl_Latn lvs_Latn szl_Latn pol_Latn pol_Latn eus_Latn pol_Latn tso_Latn lvs_Latn pol_Latn tuk_Latn pol_Latn pol_Latn pol_Latn twi_Latn isl_Latn szl_Latn pol_Latn pol_Latn